Thai (kissa)

Thai on kissarotu, ns. vanhanajan siamilainen. Rotu sai alkunsa 1950–luvulla, kun muutamat kasvattajat ympäri maailmaa jatkoivat vanhaa tyyppiä olevien siamilaisten kissojen kasvattamista. Nykyiset siamilaiset on siis jalostettu toiseen suuntaan.
Thai-kissan tunnistaa sen pyöreämmästä pään muodosta, hieman kiilamaisesta kuonosta, siamilaiselle tyypillisestä naamiokuvioinnista, sekä hyvin lyhyestä turkista. Sen silmät ovat aina siniset. Pyöreän pään vuoksi näitä vanhoja siamilaisia kutsuttiinkin joskus — ehkä vielä nykyäänkin — "omenapäiksi". 

Kissarodut